open-index/open-wikipedia-markdown huggingface dataset:
Φουρνώ-ντυ-Ντιάμπλ

To **Φουρνώ-ντυ-Ντιαμπλ** είναι η ονομασία η οποία δόθηκε σε φυσική αψίδα η οποία βρίσκεται σε κοντινή απόσταση καταλοίπων σολουτραίου οικισμού στο Μπουρντείγ, στη Ντορντόνι, ενώ χρονολογείται από, περίπου, το 16.000 π.Χ.

Ανάλογοι χαρακτηρισμοί οι οποίοι αναφέρονται στο υπερφυσικό είναι αρκετά συχνοί για τον ορισμό προϊστορικών τοποθεσιών. Ως συνέπεια, υφίστανται μια *Γκορζ ντ'Ανφέρ*, στο Εϊζί (Ντορντόνι), ένα *Ταμπλ ωζ ανβουτεμάν*, εντός του διακοσμημένου σπηλαίου του Μπαώ, στο Μπυγκ (Ντορντόνι), καθώς και ένα *σανκτυέρ ντυ σορσιέ* στο σπήλαιο των Τρουά-Φρερ, κείμενο στο Μοντεσκιέ-Αβαντές, στην Αριέζ.

Bourdeilles Grand Rocher (1).jpg|Ο βράχος του Φουρνώ-ντυ-Ντιάμπλ.
Aurochs - Fourneau du Diable - Bourdeilles - MNP.jpg|Άουροχς σε ανάγλυφη αναπαράσταση η οποία ανευρέθηκε στο Φουρνώ-ντυ-Ντιάμπλ.


## Παραπομπές


Κατηγορία:Προϊστορικοί αρχαιολογικοί τόποι στη Δορδόνη
Κατηγορία:Προϊστορική τέχνη
Σιδηροδρομικός Σταθμός Αγίων Αναργύρων (παλαιός)

Ο παλαιός **Σιδηροδρομικός Σταθμός Αγίων Αναργύρων** ήταν σιδηροδρομικός σταθμός στην Αθήνα, επί των γραμμών Πειραιά - Πάτρας και Λαυρίου - Αγίων Αναργύρων, βορείως της πλατείας Αγίων Αναργύρων και στην στάση ΟΣΥ Άγιος Φραγκίσκος. Ο σταθμός εγκαινιάστηκε το 1884. Το 2005, με το κλείσιμο της γραμμής Πειραιά-Αγίων Αναργύρων, αποτέλεσε τον τερματικό της γραμμής, ενώ στις 9 Ιουλίου 2007, ο σταθμός έπαυσε να λειτουργεί οριστικά, καθώς αντικαταστάθηκε από τον νέο ομώνυμο σταθμό του προαστιακού σιδηροδρόμου Αθήνας. Το 2004 είχε προταθεί η επαναλειτουργία της γραμμής Πελοποννήσου με ελαφρύ μετρό (LRT) από Σταθμό Λαρίσης ή Κάτω Πατήσια - 3 Γέφυρες προς Ελευσίνα μέσω Νέου Σταθμού Αγίων Αναργύρων και Πλατείας Αγίων Αναργύρων που ως σταθμός θα αντικαταστήσει τον παλαιό σταθμό Αγίων Αναργύρων.

## Παραπομπές


Αγιοι Αναργυροι
Αγιοι Αναργυροι
Αγιοι Αναργυροι
Αγιοι Αναργυροι
Πρωτάθλημα ράγκμπι γιούνιον Γαλλίας

Ο **Πρωτάθλημα ράγκμπι γιούνιον Γαλλίας** (γαλλικά: *Championnat de France de rugby à XV*), αναφερόμενο και ως **Τοπ 14** (Top 14) από το 2005, είναι ένα από τα μεγαλύτερα επαγγελματικά πρωταθλήματα ράγκμπι γιούνιον στη Γαλλία. Δημιουργήθηκε το 1892 από την USFSA, μέσω της επιτροπής ράγκμπι, ενώ το 1921 την ευθύνη της διοργάνωσης ανέλαβε η Γαλλική Ομοσπονδία Ράγκμπι (FFR). Όταν το πρωτάθλημα έγινε επαγγελματικό, η FFR δημιούργησε την Εθνική Επιτροπή Ελίτ Ράγκμπι (Commission Nationale de Rugby, CNRE) ως προάγγελο της δημιουργίας του Εθνικού Συνδέσμου Ράγκμπι (LNR) το 1998, που ανέλαβε την ευθύνη διεξαγωγής του πρωταθλήματος.

Το τρόπαιο του πρωταθλήματος ονομάζεται *Bouclier de Brennus*. Κατά τη διάρκεια της μακράς ιστορίας του πρωταθλήματος, ανά περιόδους υπήρξαν ορισμένοι σύλλογοι που κυριάρχησαν για δέκα με δεκαπέντε χρόνια. Σε χρονολογική σειρά, αξιοσημείωτη είναι η ηγεμονία δύο συλλόγων του Παρισιού, της Ρασίνγκ Κλαμπ ντε Φρανς και της Σταντ Φρανσαί (1892-1903) όπως και της Σταντ Μπορντελαί (1900), της Λουρντ (1950), της Μπεζιέ (1971-1984) και της Σταντ Τουλουζαίν (1920, 1985-2001). Μεταξύ του 1994 και του 2008, η Σταντ Φρανσαί, η Μπιαρίτς Ολιμπίκ και η Σταντ Τουλουζαίν κατέκτησαν τους δεκαπέντε αυτούς τίτλους. Αυτή η ηγεμονία των τριών ομάδων έληξε το 2009 με τη νίκη της Περπινιάν και το πρωτάθλημα, στη συνέχεια, κατέκτησαν έξι διαφορετικές ομάδες σε επτά αγωνιστικές περιόδους.

Η μορφή του πρωταθλήματος τροποποιήθηκε αρκετές φορές κατά τη διάρκεια της ιστορίας του. Με την έλευση του επαγγελματισμού, το 1995, ο αριθμός των συλλόγων μειώθηκε σημαντικά, από 24 σε 16 και στη συνέχεια σε 14 συλλόγους το 2005. Διαδοχικά πήρε τις ονομασίες *Top 16*, *Top 14*, *Rugby Top 14 Orange* για εμπορικούς λόγους το 2008 και εν συνεχεία πάλι *Top 14*.

Το πρωτάθλημα διεξάγεται σε δύο φάσεις: τη λεγόμενη προκριματική φάση, στην οποία μετέχουν όλες οι ομάδες και την τελική φάση με τη συμμετοχή των έξι κορυφαίων ομάδων (η πρώτη τετράδα μέχρι την περίοδο 2008-2009) κατά την προκριματική φάση, η οποία διεξάγεται με αγώνες νοκ-άουτ. Οι δύο τελευταίες ομάδες της προκριματικής φάσης υποβιβάζονται στην Ν2 και αντικαθίστανται από την πρωταθλήτρια της Ν2 στο τέλος της κανονικής περιόδου και τη νικήτρια των πλέι-οφ της Ν2.

Με ελκυστικές ομάδες και με τους καλύτερους παίκτες και από τα δύο ημισφαίρια, όπως και με προγράμματα τηλεοπτικών δικαιομάτων που συμφέρουν, σ' ενα αρκετά δημοφιλές άθλημα με βάση την προσέλευση στα γήπεδα, το Τοπ 14 θεωρείται πλέον το ποιο πλούσιο εθνικό πρωτάθλημα ράγκμπι στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Κατηγορία:Ράγκμπι γιούνιον
Φαινόμενο Μαρίκο Αόκι

μικρογραφία|Πελάτες διαβάζουν όρθιοι ''μάνγκα'' σε ένα Ιαπωνικό βιβλιοπωλείο.
Το **φαινόμενο Μαρίκο Αόκι** (ιαπωνικά: 青木まりこ現象, *Aoki Mariko genshō*) αποτελεί μιαν Ιαπωνική έκφραση που αναφέρεται στην ξαφνική ανάγκη αφόδευσης που νιώθει ένα άτομο όταν επισκέπτεται ένα βιβλιοπωλείο. Το όνομα του φαινομένου προέρχεται από το όνομα της γυναίκας που πρώτη ανέφερε το φαινόμενο σε ένα άρθρο ενός περιοδικού το 1985. Σύμφωνα με την Ιάπωνα κοινωνική ψυχολόγο Σόζο Σιμπούγια, τα αίτια που προκαλούν αυτήν την ανάγκη αφόδευσης στα βιβλιοπωλεία δεν έχουν αποσαφηνιστεί (μέχρι και το 2014). Υπάρχουν επίσης και εκείνοι που είναι σκεπτικοί σχετικά με το εάν ένα τέτοιο περίεργο φαινόμενο πραγματικά υφίσταται, αναφέροντάς το μερικές φορές ως ένα είδος αστικού μύθου. Την ίδια στιγμή, υπάρχουν επίσης διανοούμενοι οι οποίοι προσπάθησαν ήδη να ανακαλύψουν τους μηχανισμούς πίσω από αυτό το φαινόμενο, βασιζόμενοι σε γνώσεις από τα πεδία της βιολογίας και της ψυχολογίας.

## Παραπομπές


Κατηγορία:Ιαπωνική μυθολογία
Κατηγορία:Αφόδευση
Αθανάσιος Αλεξίδης

Ο **Αθανάσιος Αλεξίδης** (1912 - 30 Δεκεμβρίου 1998) ήταν Έλληνας δικηγόρος και πολιτικός. Υπηρέτησε ως βουλευτής Φλώρινας από το 1949 ως το 1950.

## Σταδιοδρομία
Γεννήθηκε το 1912. Ήταν γιος του Χρήστου Αλεξίδη και η καταγωγή του ήταν από τα Άλωνα Φλωρίνης. Σπούδασε νομικά και εξάσκησε τη δικηγορία στη Φλώρινα. Πολιτεύτηκε εκεί το 1946 και στις εκλογές εκείνης της χρονιάς έλαβε 2.175 ψήφους. Εξελέγη βουλευτής Φλώρινας με το Κόμμα Εθνικών Φιλελευθέρων μετά τον θάνατο του Αναστασίου Νταλίπη, στις 18 Ιουλίου 1949. 
Απεβίωσε σε ηλικία 86 ετών στις 30 Δεκεμβρίου 1998.

## Παραπομπές


## Εξωτερικοί σύνδεσμοι
*Σπύρος Παπαχαρίσης, ΛΕΥΚΩΜΑ ΕΚΠΑΙΔΕΥΤΙΚΩΝ ΦΛΩΡΙΝΑΣ 1945 - 1947  σελ. 137 (φωτογραφία του Αθαν. Αλεξίδη) 

Κατηγορία:Βουλευτές Φλώρινας
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Ντανγάρα

Η **Ντανγάρα** είναι πόλη της περιφέρειας Χάτλον του Τατζικιστάν και βρίσκεται 16 χιλιόμετρα νοτιοδυτικά της πρωτεύουσα Ντουσαμπέ. Επίσης είναι η πρωτεύουσα της Επαρχίας Ντανγάρα καθώς και η γενέτειρα του πρόεδρου του Τατζικιστάν Ιμομάλι Ραχμόν, του Πρώτου Αναπληρωτή Πρωθυπουργού Ασαντούλο Γκουλόμοφ, καθώς και μερικών ανώτερων κυβερνητικών αξιωματούχων και βουλευτών. Το 2012, το Radio Free Europe ανέφερε ότι η πόλη ίσως είναι ο στόχος ενός σχεδίου για την μεταφορά της πρωτεύουσας της χώρας. 

## Ανάπτυξη και φήμες της πόλης ως η νέα εθνική πρωτεύουσα
Από τον Ιανουάριο του 2012, η εξελισσόμενη κατασκευή ενός νέου διεθνούς αεροδρομίου, η αλλαγή δρομολογίου μιας σημαντικής σιδηροδρομικής γραμμής, η πλήρη ανακαίνιση των δρόμων της πόλης και η εκτεταμένη κατασκευή κτιρίων είχε σπείρει φήμες ότι η πόλη μπορεί να γίνει η νέα εθνική πρωτεύουσα.

## Τρομοκρατική επίθεση σε τουρίστες
Στις 29 Ιουλίου 2018, τέσσερις αλλοδαποί ποδηλάτες έπεσαν θύματα τρομοκρατικής επίθεσης ακραίων ισλαμιστών και σκοτώθηκαν κοντά στη Ντανγάρα. 

## Πληθυσμός

## Παραπομπές

Κατηγορία:Πόλεις του Τατζικιστάν
Φαρχάρ

Το **Φαρχόρ** (τατζικικά: Фархор, επίσης μεταγράφεται ως **Παρχάρ, **Ρωσικά: Пархар), είναι πόλη στο νοτιοδυτικό Τατζικιστάν, το οποίο βρίσκεται στα σύνορα με τοΑφγανιστάν. Είναι η πρωτεύουσα της Επαρχίας Φαρχόρ στην περιφέρεια Χάτλον. Η αεροπορική βάση Φαρχόρ βρίσκεται περίπου 4 χιλιόμετρα νοτιοδυτικά της πόλης. Σύμφωνα με στοιχεία του Ιανουαρίου του 2008, η πόλη έχει πληθυσμό 22.400 κατοίκων. 

## Παραπομπές


Κατηγορία:Πόλεις του Τατζικιστάν
Διακοσμημένο σπήλαιο

Ο όρος **«διακοσμημένο σπήλαιο»** αναφέρεται σε ένα σπήλαιο ή βραχώδες καταφύγιο το οποίο περιέχει δείγματα προϊστορικής τέχνης, της ανώτερης παλαιολιθικής περιόδου ή προγενέστερης χρονολογίας. Τα συγκεκριμένα δείγματα μπορούν να έχουν την μορφή σχεδίων, ζωγραφικών, χαρακτικών, ή γλυπτών φιλοτεχνημένων επάνω σε βραχώδεις πλαγιές ή συμπαγείς ορυκτούς όγκους (μη μετακινούμενους).

Το 2015, περίπου 300 σπήλαια και βραχώδη καταφύγια με παλαιολιθικές διακοσμήσεις αριθμούνταν παγκοσμίως, εκ των οποίων περίπου 186 στη Γαλλία, με την πλειοψηφία εξ'αυτών να ευρίσκεται εντός του νοτιοδυτικού τμήματος της χώρας, ενώ ανάλογος αριθμός ευρίσκεται και στην Ισπανία, όπου είναι κυρίως συγκεντρωμένα στα βόρεια της χώρας, κατά μήκος του κανταβρικού προεξέχοντος χείλους γκρεμού. Ορισμένα διακοσμημένα σπήλαια έχουν, επίσης, ανευρεθεί εντός της Μεγάλης Βρετανίας (Σπήλαιο του Κρέσουελ), καθώς και της Ιταλίας.

## Δείτε επίσης
* Προϊστορία
* Προϊστορική τέχνη, Ζωγραφική σπηλαίου
* Κατάλογος διακοσμημένων σπηλαίων

## Παραπομπές



Κατηγορία:Σπηλαιολογία
Ισαυρία

thumb|250px|δεξιά|Ιστορικός χάρτης της Μ. Ασίας που δείχνει την περιοχή της Ισαυρίας
Η **Ισαυρία** ήταν αρχαία χώρα της Μικράς Ασίας. Είναι μια απομονωμένη περιοχή στο εσωτερικό της Νότιας Μικράς Ασίας, με διαφορετική έκταση σε διαφορετικές περιόδους, αλλά γενικά τοποθετείται στην περιοχή Bozkır και τα περίχωρά της, της επαρχίας Ικονίου της Τουρκίας ή ο πυρήνας της είναι τα βουνά του Ταύρου.

Οφείλει το όνομά της στην αμφιλεγόμενη φυλή των Ισαύρων (από τους οποίους λεγόταν ότι καταγόταν η Δυναστεία των Ισαύρων) και στους δίδυμους οικισμούς Παλαιά Ίσαυρα και Νέα Ίσαυρα. Οι Ίσαυροι ήταν ανεξάρτητοι ορεσίβιοι άνθρωποι που δημιουργούσαν χάος σε γειτονικές περιοχές υπό μακεδονική και ρωμαϊκή κατοχή.

Ο κύριος πυρήνας της Ισαυρίας ήταν η περιοχή βόρεια της οροσειράς του Ταύρου που βρίσκεται ακριβώς στα νότια του Ικονίου και των Λύστρων. Η Λυκαονία επεκτεινόταν σε όλη την πεδιάδα του Ικονίου ενώ η Ισαυρία άρχιζε από τους πρόποδες του Ταύρου.
Τον 4ο αιώνα π.Χ., Ισαυρία ονομαζόταν η περιοχή γύρω από τα Παλαιά Ίσαυρα και τις όχθες του ποταμού Καλύκαδνου. Όταν η πρωτεύουσα, Παλαιά Ίσαυρα, μια ισχυρά οχυρωμένη πόλη, στους πρόποδες του όρους Ταύρου, πολιορκήθηκε από τον Περδίκκα, τον Μακεδόνα αντιβασιλέα μετά το θάνατο του Μέγα Αλεξάνδρου, οι Ίσαυροι έβαλαν στην πόλη φωτιά, αντί να υποταχθούν.

## Δείτε επίσης
* Ισαυριανή γλώσσα

## Παραπομπές


## Εξωτερικοί σύνδεσμοι
* 

Κατηγορία:Ιστορικές περιοχές της Τουρκίας
Γουίγκαν Γουόριορς

Η **Γουίγκαν Γουόριορς** (αγγλικά: *Wigan Warriors*) είναι επαγγελματικός σύλλογος ράγκμπι λιγκ στο Γουίγκαν, Μείζον Μάντσεστερ, Αγγλία. Η ομάδα αγωνίζεται στη Σούπερ Λιγκ.

Η Γουίγκαν, που ιδρύθηκε το 1872 ως *Γουίγκαν Φούτμπολ Κλαμπ* (Wigan Football Club), είναι ιδρυτικό μέλος της Βόρειας Ένωσης Ράγκμπι μετά το σχίσμα από την Ένωση Ράγκμπι το 1895. Η Γουίγκαν είναι πολυνίκης του βρετανικού πρωταθλήματος αλλά και του θεσμού του κυπέλλου, ενώ έχει επιτυχίες και σε παγκόσμιο επίπεδο στο Γουόρλντ Κλαμπ Τσάλεντζ. Είναι ο πιο επιτυχημένος σύλλογος όλων των εποχών στο αγγλικό ράγκμπι λιγκ. 
Η Γουίγκαν είχε διανύσει ένα διάστημα σταθερών επιτυχιών από τα μέσα της δεκαετίας του '80 έως τα μέσα της δεκαετίας του '90, κερδίζοντας το Τσάλεντζ Καπ επί οκτώ περιόδους διαδοχικά και τη Λιγκ Τσάμπιονσιπ επί επτά περιόδους διαδοχικά.

Η ομάδα διεξάγει τους εντός έδρας αγώνες της στο DW Stadium, έχοντας αγωνιστεί στο παρελθόν στο Σέντραλ Παρκ μεταξύ 1902 και 1999.

## Ιστορία
### 1800
Στις 21 Νοεμβρίου 1872, ιδρύθηκε η *Γουίγκαν Φούτμπολ Κλαμπ* (Wigan Football Club) από μέλη της *Γουίγκαν Κρίκετ Κλαμπ* (Wigan Cricket Club) μετά από συνάντηση στο Royal Hotel, Standishgate. Η Γουίγκαν αγωνιζόταν στο Φόλι Φιλντ, κοντά στην οδό Upper Dicconson. Ο πρώτος αγώνας έγινε στις 30 Νοεμβρίου όταν τα μέλη έπαιξαν μεταξύ τους στο Φόλι Φιλντ. Μετά από μια σειρά δοκιμαστικών αγώνων, ταξίδεψαν στο Γουόρινγκτον για να παίξουν τον πρώτο τους αγώνα στις 18 Ιανουαρίου 1873. Το παιχνίδι τελείωσε με ισοπαλία.

Τα οικονομικά προβλήματα και η αδυναμία πρόσληψης ποιοτικών παικτών οδήγησαν στη σύμπραξη με την Άπχολαντ το 1876. Ο σύλλογος ονομάστηκε Γουίγκαν εντ Ντίστρικτ (Wigan & District). Ο σύλλογος διεξήγαγε τους αγώνες του στο γήπεδο της Γουίγκαν Κρίκετ Κλαμπ στην Prescott Street δίπλα στο Frog Lane. Είναι απίθανο ότι ο σύλλογος εκπλήρωσε τα καθήκοντά του το 1877 πριν τελικά διαλύσει στο τέλος της περιόδου κρίκετ του 1879.

Στις 22 Σεπτεμβρίου 1879, ο σύλλογος μετατράπηκε σε Γουίγκαν Γουασπς (Wigan Wasps) από αρκετά πρώην μέλη της αρχικής Γουίγκαν Φούτμπολ Κλαμπ, μετά από μια συνάντηση στο Dicconson Arms. Ο σύλλογος επέστρεψε από την Prescott Street πίσω στο Φόλι Φιλντ. Το 1884, η Γουίγκαν κέρδισε το πρώτο της τρόπαιο, το Γουεστ Λάνκασαϊρ Καπ. Η ομάδα φορούσε αρχικά μπλε και άσπρα μέχρι το 1886 οπότε και τα χρώματα άλλαξαν σε κερασί και λευκό. Το 1888 φιλοξένησαν και κέρδισαν μια περιοδεία της Νέας Ζηλανδίας.

Η Γουίγκαν είχε αποβληθεί από την RFU καθώς έσπασε τον αυστηρό ερασιτεχνικό κώδικα, παρά το επιχείρημα ότι οι πληρωμές ήταν απαραίτητες για να αποφευχθούν αδικαιολόγητες δυσκολίες για τους παίκτες της εργατικής τάξης. Το 1895 η Γουίγκαν ενώθηκε με άλλους συλλόγους από το Γιόρκσαϊρ και το Λάνκασαϊρ για να ιδρύσει τη Βόρεια Ένωση, η οποία οδήγησε τελικά στο άθλημα του ράγκμπι λιγκ. Αυτό ήταν αποτέλεσμα της αποχώρησης από την RFU. Τότε απαλείφθηκε το *Γουασπς* και ο σύλλογος ονομάσοταν απλά *Γουίγκαν*.

## Παραπομπές


## Εξωτερικοί σύνδεσμοι
*

Κατηγορία:Ράγκμπι λιγκ
Γκουλιστάν, Σουγντ

Το **Γκουλιστάν** (Ρωσικά: Гулистон]; (τατζικικά: Гулистон] (μέχρι το 2016 ονομάζονταν **Καϋροκκούμ** ή Καϋρακκούμ (τατζικικά: Қайроққум) είναι πόλη στο βορειοδυτικό Τατζικιστάν. Η πόλη βρίσκεται στην Επαρχία Γαφούροφ της Περιφέρειας Σουγντ, στο δυτικό άκρο του ταμιευτήρα Καϋρακούμ. Το Γκουλιστάν είναι πόλη περιφερειακής σημασίας και είναι ενσωματωμένο στην περιφερειακή πρωτεύουσα, το Χουτζάντ και όχι στο Γαφούροφ, την πρωτεύουσα της επαρχίας. 

Ο αστικός πληθυσμός του πόλης το 2020 εκτιμάται στα 18.000 άτομα και στα 49.200 άτομα για την πόλη και τις γύρω κοινότητες.

## Δείτε επίσης
* Κατάλογος πόλεων του Τατζικιστάν

## Παραπομπές


## Εξωτερικοί σύνδεσμοι
* Δορυφορικός χάρτης στο Maplandia.com
Κατηγορία:Πόλεις του Τατζικιστάν
Belarus 4

Το **Belarus 4** είναι περιφερειακό κρατικό κανάλι της Δημοκρατίας της Λευκορωσίας, και ξεκίνησε τη λειτουργία του τον Σεπτέμβριο του 2015, με το παράρτημα του καναλιού στο Μογκιλιόφ. 

## Ιστορία
Η πρωτοβουλία για το κανάλι άρχισε από τη Λευκορωσική Ραδιοτηλεοπτική Εταιρεία, υποστηρίχθηκε από το Υπουργείο Πληροφοριών και από περιφερειακές εκτελεστικές επιτροπές. Δημιουργήθηκε λόγω της έλλειψης περιφερειακού χρόνου στα μεγάλα τηλεοπτικά κανάλια της χώρας. Η πρώτη πόλη στην οποία το κανάλι άρχισε να εκπέμπει στις 8 Σεπτεμβρίου 2015 ήταν το Μογκιλιόφ. Μέχρι το τέλος του έτους, το κανάλι άρχισε να εκπέμπει στο Γόμελ, το Βιτσέμπσκ, το Χρόντνο και το Μπρεστ. 

Το λογότυπο του καναλιού εμφανίζει τις λέξεις Λευκορωσία 4, καθώς και το όνομα των πόλεων στις οποίες εδρεύουν τα παραρτήματα του καναλιού.

## Παραπομπές


## Εξωτερικοί σύνδεσμοι
* '''Λευκορωσική Ραδιοτηλεοπτική Εταιρεία'''
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2015
Κατηγορία:Τηλεοπτικά κανάλια στη Λευκορωσία
Marvel vs. Capcom 3: Fate of Two Worlds

***Marvel vs. Capcom 3: Fate of Two Worlds*** (ιαπωνικά: マーヴル VS. カプコン 3 フェイト オブ トゥー ワールド, Χέπμπορν: *Māvuru bāsasu Kapukon Surī: Feito obu Tū Wārudo*) είναι crossover βιντεοπαιχνίδι πάλης που αναπτύχθηκε από την Capcom σε συνεργασία με την Eighting. Το παιχνίδι περιλαμβάνει χαρακτήρες από franchises της Capcom και σειρές κόμικς που εκδόθηκαν από τη Marvel Comics. Κυκλοφόρησε για τα PlayStation 3 και Xbox 360 τον Φεβρουάριο του 2011. Είναι sequel του παιχνιδιού *[[Marvel vs. Capcom 2: New Age of Heroes]]* (2000), του πέμπτου μέρους τη σειράς *[[Marvel vs. Capcom]]*, και το πρώτο που χρησιμοποίησε τρισδιάστατα μοντέλα χαρακτήρων, αντί δισδιάστατων sprites.

## Παραπομπές


## Εξωτερικοί σύνδεσμοι
* ''Marvel vs. Capcom 3: Fate of Two Worlds'' στην ιστοσελίδα της Marvel Comics

Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια του 2011
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια crossover
Κατηγορία:Βιντεοπαιχνίδια βασισμένα σε κόμικς της Marvel
Κατηγορία:Βιντεοπαιχνίδια με παράλληλα σύμπαντα
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια με 2.5D γραφικά
Γουλιέλμος του Συλί

Ο **Γουλιέλμος, κόμης του Σαλλί** ή **Γουλιέλμος ο Απλός** (*Guillaume de Sully*, περί το 1085 - περί το 1150) κόμης του Μπλουά και του Σαρτρ (1102 - 1107) ήταν ο μεγαλύτερος γιος του Στεφάνου-Ερρίκου του Μπλουά και της Αδέλας της Νορμανδίας, κόρης του Γουλιέλμου του Κατακτητή. Ο Γουλιέλμος του Σαλλί ήταν ο μεγαλύτερος αδελφός του Θεοβάλδου του Μέγα, κόμητος της Καμπανίας, του βασιλιά Στεφάνου της Αγγλίας και του Ερρίκου, επισκόπου του Ουίντσεστερ.

## Διεκδικητής του Αγγλικού θρόνου

Σε περίπτωση που ο Ερρίκος Α΄ της Αγγλίας πέθαινε χωρίς γιους ο Γουλιέλμος θεωρείτο ο πρώτος υποψήφιος διάδοχος για τον Αγγλικό θρόνο λόγω της μητέρας του, γι'αυτό βρισκόταν σε συνεχή εχθρότητα με την κόρη του Ερρίκου Αυτοκράτειρα Ματθίλδη η οποία είχε παντρευτεί τον Γοδεφρείδο Πλανταγενέτη. Οι ιστορικοί της εποχής του δεν τον είχαν για σοβαρό υποψήφιο διάδοχο του Αγγλικού θρόνου, αναφέρεται ότι είχε μια μορφή διανοητικής καθυστέρησης γι αυτό ονομάστηκε "Γουλιέλμος ο Απλός" αλλά δεν έχει επιβεβαιωθεί.  

## Απώλεια της Καμπανίας από τον αδελφό του Θεοβάλδο

Ο πατέρας του τον όρισε διάδοχο να κληρονομήσει την κομητεία της Καμπανίας και του Σαρτρ λίγο πριν αναχωρήσει για την Β΄ Σταυροφορία (1102). Η μητέρα του ωστόσο τον θεωρούσε ακατάλληλο γι'αυτή την θέση λόγω της αλλοπρόσαλλης συμπεριφοράς του γι'αυτό όταν ο δεύτερος αδελφός του Θεοβάλδος ενηλικιώθηκε (1107) η μητέρα του τον τοποθέτησε στην θέση του κόμη αναγκάζοντας τον Γουλιέλμο να αποσυρθεί στα εδάφη της συζύγου του στο Σαλλί. Αναφέρεται ένα περιστατικό στο οποίο ο Γουλιέλμος επιτέθηκε να σκοτώσει τον επίσκοπο του Σαρτρ λόγω μιας δικαστικής διαμάχης που είχε μαζί του. 

## Οικογένεια

Με την σύζυγο του Αγνή του Σαλλί απέκτησε:

* Ραούλ 1102-1176, ηγούμενος στο αββαείο του Κλυνύ.
* Μαργαρίτα 1105-1145, παντρεύτηκε τον Ερρίκο των Νορμανδίας κόμη του Ε.
* Ερρίκος απεβ. 1189, ηγούμενος του αββαείου του Φεκάμπ.
* Ροδόλφος 1104-1176.
* Ελισάβετ 1105-1128, ηγουμένη του αββαείου του Καέν.
* Εύδης-Αρσαμπώ Γ΄, κύριος του Σαλλί.

## Πρόγονοι





## Παραπομπές
 		


## Πηγές

*Adela of Blois: Familial Alliances and Female Lordship, Kimberly A. LoPrete, Aristocratic Women in Medieval France, ed. Theodore Evergates, (University of Pennsylvania Press, 1990)
*Crouch, David The Reign of King Stephen; 1135–1154 Harlow:Pearson Education Lmt, 2000 
*LoPrete, Kimberly Adela Countess and Lord Dublin:Fourcourts Press, 2007

Κατηγορία:Κόμητες του Μπλουά
Κατηγορία:Οίκος του Μπλουά
Σιτοχώρι

Με την ονομασία **Σιτοχώρι** ή *Σιτοχώριον* μπορεί να αναφέρονται οι εξής οικισμοί:

* Σιτοχώρι Έβρου, οικισμός της δημοτικής ενότητας Διδυμοτείχου του Δήμου Διδυμοτείχου.
* Σιτοχώρι Ηλείας, οικισμός της δημοτικής ενότητας Ωλένης του Δήμου Πύργου.
* Σιτοχώρι Μεσσηνίας, οικισμός της δημοτικής ενότητας Αετού του Δήμου Τριφυλίας.
* Σιτοχώρι Σερρών, οικισμός της δημοτικής ενότητας Αχινού του Δήμου Βισαλτίας.

## Δείτε επίσης
* Σιτόχωρο Λάρισας, οικισμός της δημοτικής ενότητας Πολυδάμαντα του Δήμου Φαρσάλων.
Γιοβόν

Το **Γιοβόν** (τατζικικά: Ёвон) είναι πόλη στην περιφέρεια Χάτλον του Τατζικιστάν. Το 2000, η πόλη είχε εκτιμώμενο πληθυσμό 20.000 κατοίκων. Βρίσκεται περίπου 30 χιλιόμετρα νοτιοανατολικά της Ντουσαμπέ. 

Το καθεστώς οικισμού αστικού τύπου χορηγήθηκε το 1965. 

Στην σοβιετική ιδρύθηκαν το εργοστάσιο θερμότητας και ηλεκτρικής ενέργειας Γιοβόν και το ηλεκτροχημικό εργοστάσιο Γιοβόν.

## Πληθυσμός

## Γεωγραφία

### Κλίμα
Ο υποτύπος της Κλιματικής Ταξινόμησης Κέππεν για το Γιοβόν είναι ο Csa, δηλαδή μεσογειακό κλίμα. Η μέση ετήσια θερμοκρασία ανέρχεται στους +14.6 °C. Ο θερμότερος μήνας είναι ο Ιούλιος, με μέση θερμοκρασία +26.8 °C, ενώ ο Ιανουάριος είναι ο δροσερότερος μήνας με μέση θερμοκρασία +1.7 °C. Η μέση ετήσια βροχόπτωση ανέρχεται στα 552.7 χιλιοστά και υπάρχουν κατά μέσο όρο 85.5 μέρες με βροχόπτωση. Ο υγρότερος μήνας είναι ο Μάρτιος, με βροχόπτωση 107.3 χιλιοστών ενώ ο ξηρότερος μήνας είναι ο Αύγουστος, με βροχόπτωση 0.6 χιλιοστών.

## Παραπομπές


## Εξωτερικοί σύνδεσμοι
* Δορυφορικός χάρτης στο Maplandia.com
Κατηγορία:Τατζικιστάν-επέκταση
Κατηγορία:Πόλεις του Τατζικιστάν
Αγροτικό Κόμμα Ελλάδας

Το **Αγροτικό Κόμμα Ελλάδας** (**Α.K.E.**) είναι ελληνικό πολιτικό κόμμα που ιδρύθηκε ως προσπάθεια ανασύστασης του ιστορικού Αγροτικού Κόμματος (1914), μετά την πτώση της επταετούς δικτατορίας (1967-1974).

Αρχικά συνεργαζόταν με το Κ.Κ.Ε., με το οποίο εκλεγόταν βουλευτής ο ηγέτης του, Κώστας Νάσσης. 

Παλαιότερα, εξέδιδε την εφημερίδα «*Δρόμος της Αγροτιάς*».

Το 1984 διασπάστηκε και κάποια στελέχη του με επικεφαλής τον Σπύρο Σελιανίτη ίδρυσαν το Προοδευτικό Αγροτικό Κόμμα Ελλάδας (Π.Α.Κ.Ε.). Τόσο το Α.Κ.Ε., όσο και το Π.Α.Κ.Ε. το 1989 εντάχθηκαν στον Συνασπισμό της Αριστεράς και της Προόδου, από τον οποίο αποχώρησαν το 1991, στηρίζοντας το Κ.Κ.Ε.

Στις ευρωεκλογές του 2019 το κόμμα συνεργάστηκε με τις Λαϊκές Ενώσεις Υπερκομματικών Κοινωνικών Ομάδων (Λ.Ε.Υ.Κ.Ο.) και τις Ενώσεις Πολιτισμού και Ανάπτυξης. Στις βουλευτικές εκλογές της 7ης Ιουλίου του ίδιου έτους, το Αγροτικό Κόμμα Ελλάδος, εξετέθη στις εκλογές με την συνεργασία πάλι των Λ.Ε.Υ.Κ.Ο. και των Ενώσεων Πολιτισμού και Ανάπτυξης.

Και στις δύο εκλογικές αναμετρήσεις κατετέθησαν στον Άρειο Πάγο ενστάσεις, οι οποίες απορρίφθηκαν με τις αποφάσεις 65/2019 και 78/2019 οι οποίες διευκρινίζουν τη νομιμότητα του Προέδρου Χρήστου Μαστραντώνη και του Διοικητικού του Συμβουλίου.

## Παραπομπές


## Πηγές
* Γιώργος Αλεξάτος, «*Ιστορικό Λεξικό του Ελληνικού Εργατικού Κινήματος*», εκδόσεις Κύμα

## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Τσουγκράνα

thumb
Η **τσουγκράνα** είναι ένα εργαλείο για την απομάκρυνση των πετρών από το χώμα. Χρησιμοποιείται στην δόμηση, στην κηπουρική και στον αγροτικό τομέα. Είναι ένα συνήθως χειροκίνητο εργαλείο. 

## Κατασκευή
Οι τσουγκράνες γίνονται συνήθως από σίδηρο ή χάλυβα.
Τα δόντια είναι διπλωμένα στην πλάτη και αυτό τους παρέχει επιπλέον ακαμψία.
Οι λαβές κατασκευάζονται συνήθως από ξύλο, χάλυβα ή ακόμη και ελαφρά συνθετικά υλικά και είναι καρφωμένες στα δόντια. 

## Χρήσεις των τσουγκράνων
Η τσουγκράνα χειρός μπορεί να προσαρμοστεί για πολλές διαφορετικές εργασίες και περιβάλλοντα, για παράδειγμα:

Μία τσουγκράνα για χώμα και βράχους έχει στη λαβή καμπυλωτά δόντια και δύο λυγισμένες καμπύλες.

Μία τσουγκράνα για φύλλα και γρασίδι έχει περισσότερα καμπυλωτά δόντια και στη μέση ένα μακρόστενο κομμάτι από μέταλλο. Ανάμεσα στη λαβή και στα δόντια μπορεί να μπει από γύρω κι ένα άλλο μικρό κομμάτι από μέταλλο. Είναι σχεδιασμένη τόσο για να μαζεύει τα πεσμένα φύλλα.

Οι τσουγκράνες - παιχνίδια είναι πλαστικές για να παίζουν τα παιδιά σε αμμώδεις παραλίες.

## Κατηγορίες τσουγκράνων
Η τσουγκράνα αποτελείται από δύο μέρη, το στέλεχος και την χειρολαβή. Το στέλεχος βοηθάει στην απομάκρυνση των πετρών από το χώμα. Η χειρολαβή βοηθάει στο να μπορούμε εύκολα να συγκρατήσουμε την τσουγκράνα και προσαρμόζεται, ανάλογα με το είδος της τσουγκράνας.
Υπάρχουν πολλά είδη τσουγκράνων. Μερικά από αυτά είναι:
*Τσουγκράνα χειρός 
*Τσουγκράνα για χώμα και βράχους
*Τσουγκράνα για φύλλα και γρασίδι

## Ιστορία
Οι άνθρωποι στην Πρωτόγονη εποχή συνήθιζαν να δημιουργούν από τη φύση τους εργαλεία κατάλληλα για τις ανάγκες της εποχής. Η τσουγκράνα από τότε άρχισε να χρησιμοποιείται πολύ πιο συχνά και όχι μόνο για την ανακάλυψη πραγμάτων κάτω από το έδαφος. Αργότερα  χρησιμοποιήθηκε και για το μάζεμα των πεσμένων φύλλων. Οι άνθρωποι αυτή την εποχή συνήθιζαν να της δίνουν διαφορετικά μεγέθη και σχέδια για να ικανοποιήσουν την κάθε τους ανάγκη. Με την  εξέλιξη των χρονών οι τσουγκράνες τελειοποιούνταν και εξελίσσονταν. Οι άνθρωποι προσπαθούσαν να τις δημιουργήσουν όσο το δυνατότερο πιο πρακτικά και πιο κατάλληλα για τις ανάγκες τους. Με την πάροδο των χρονών αυτή η χρήση των τσουγκράνων συνεχιζόταν. Η τσουγκράνα είναι ένα εργαλείο το οποίο μας βοηθά να σκάβουμε. Αποτελείται από την χειρολαβή και το στέλεχος. Η χειρολαβή μας βοηθά στο να πιάνουμε την τσουγκράνα, έτσι ώστε να μένει σταθερό. Κινούμε τη χειρολαβή με τη βοήθεια της βαρύτητας εφόσον τη γέρνουμε προς τα κάτω. Η χειρολαβή μάς βοηθά ιδιαίτερα στην εύκολη χρήση και στήριξη της τσουγκράνας αφού η χειρολαβή είναι αρκετά μακριά ώστε να μην χρειάζεται να σκύβουμε.


Wooden rake.jpg|Ξύλινη χειροκίνητη τσουγκράνα
SoilRake.jpg|Μια τσουγκράνα για χώμα και βράχους
GrassRake.jpg|Μια τσουγκράνα για φύλλα και γρασίδι



Κατηγορία:Εργαλεία
Έστερσουντ ΦΚ

Η **Έστερσουντ ΦΚ** (σουηδικά: *Östersunds FK*, ) είναι σουηδικός επαγγελματικός ποδοσφαιρικός σύλλογος, που εδρεύει στο Έστερσουντ. Ιδρύθηκε στις 31 Οκτωβρίου 1996 ως συνεργασία μεταξύ των συλλόγων ΙΦΚ Έστερσουντ και Όπε ΙΦ. Τα χρώματα της ομάδας, που αντανακλώνται και στις φανέλες της, είναι το μαύρο και το κόκκινο.

Διεξάγει τους εντός έδρας αγώνες της στη Γέμτλαντ Αρένα. Από τη δημιουργία της, η ομάδα αγωνίστηκε ως επί το πλείστον στην τρίτη βαθμίδα του σουηδικού ποδοσφαίρου, αλλά το 2013 η Έστερσουντ πέτυχε την άνοδο στο δεύτερο επίπεδο, τη Σούπερεταν, για πρώτη φορά μετά από δύο συνεχόμενες προσπάθειες.

## Διακρίσεις
### Πρωταθλήματα
* **Ντιβίζιον 1 Νόρα**
::Πρωταθλήτρια (1): 2012

### Κύπελλα
* **[[Κύπελλο Σουηδίας (ποδόσφαιρο ανδρών)|Κύπελλο Σουηδίας]]**
::Κυπελλούχος (1): 2016–17

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1996
ΙΦΚ Έστερσουντ

Η **ΙΦΚ Έστερσουντ**  είναι αθλητικό σωματείο που δραστηριοποιείται στο άθλημα του ποδοσφαίρου, με έδρα το Έστερσουντ της Σουηδίας. Στο παρελθόν διέθετε και τμήμα καλαθοσφαίρισης.

## Ποδόσφαιρο
### Ανδρών
Στο ποδόσφαιρο, ο σύλλογος έχει αγωνιστεί στη δευτέρου επιπέδου κατηγορία της Σουηδίας. Έπειτα αγωνίστηκε σε κατώτερες κατηγορίες. Φυσική έδρα της ομάδας είναι το Χόφβαλεν στο Έστερσουντ.

### Γυναικών
Η ομάδα των γυναικών αγωνίστηκε στην πρώτη κατηγορία της Σουηδίας το 1978. Αγωνίζεται πλέον στην 1η Κατηγορία Βορρά.

## Καλαθοσφαίριση
Ο σύλλογος διέθετε στο παρελθόν ομάδες καλαθοσφαίρισης ανδρών και γυναικών. Μάλιστα την περίοδο 1962/1963, η ομάδα των ανδρών κατέκτησε το πρωτάθλημα.

## Παραπομπές


## Εξωτερικοί σύνδεσμοι
*

Κατηγορία:Αθλητικοί σύλλογοι Σουηδίας
Κατηγορία:Ιδρύσεις αθλητικών συλλόγων το 1891
Κατηγορία:Ποδοσφαιρικές ομάδες Σουηδίας
Όπε ΙΦ

Η **Όπε ΙΦ** (σουηδικά: *Ope IF*) είναι αθλητικό σωματείο που δραστηριοποιείται στο άθλημα του ποδοσφαίρου και βρίσκεται στο Όπε κοντά στο Έστερσουντ στο Γέμτλαντ.

## Ιστορία
Η Όπε Ιντροτσφερένινγκ είναι αθλητικός σύλλογος κοντά στο Έστερσουντ που ιδρύθηκε στις 30 Ιανουαρίου 1922. Το ποδόσφαιρο είναι η κύρια δραστηριότητα του σήμερα αλλά στο παρελθόν ο σύλλογος διέθετε επίσης τμήματα σκανδιναβικού σκι, μπάντυ και γυμναστική. Το τμήμα μπάντυ ανεξαρτητοποιήθηκε ως ξεχωριστός σύλλογος το 1974, με την ονομασία Έστερσουντ ΜΣ.

## Προσέλευση
Το 1972 οη Όπε αγωνίστηκε με τη Μάντσεστερ Σίτι σε φιλικό στο Χόφβαλεν μπροστά σε 5.500 θεατές. Το 2010 στις κερκίδες παρακολούσθησαν 679 θεατές τον αγώνα ντέρμπι με την ΙΦΚ Έστερσουντ.

## Παραπομπές


## Εξωτερικοί σύνδεσμοι
*

Κατηγορία:Αθλητικοί σύλλογοι Σουηδίας
Κατηγορία:Ιδρύσεις αθλητικών συλλόγων το 1922
Κατηγορία:Ποδοσφαιρικές ομάδες Σουηδίας
Σιδηροδρομικός Σταθμός Λεύκτρου

Ο **Σιδηροδρομικός Σταθμός Λεύκτρου** είναι σιδηροδρομικός σταθμός στο Λεύκτρο της Αρκαδίας. Ο σταθμός άνοιξε το 1899 και έκλεισε για τα περισσότερα τρένα το 2004.

Την περίοδο 1899-1979 εξυπηρετούσε ανταπόκριση από και προς Μεγαλόπολη

Λευκτρο
Τριπολη
Τριπολη
Γλώσσα Τσορτί

Η γλώσσα **Τσορτί** (ISO 639-3: *caa*, Ethnologue: *Ch’orti’* ή *Chorti*, Glottolog: *chor1273*) ανήκει στη γλωσσική οικογένεια Μάγια και ομιλείται από τους ιθαγενείς Μάγια κυρίως στη Γουατεμάλα και δευτερευόντως στις Ονδούρες, με τον πληθυσμό να είναι γνωστός και ως *Τσορτί Μάγια* και τους φυσικούς ομιλητές να φτάνουν τους 30.000. Διδάσκεται στην πρωτοβάθμια εκπαίδευση, και χρησιμοποιεί τη λατινική γραφή.

Η γλώσσα προέρχεται απευθείας από την κλασική γλώσσα Μάγια η οποία χρησιμοποιούνταν στις αρχαίες επιγραφές του πολιτισμού των Μάγια με χρήση της ομώνυμης γραφής πριν την έλευση των Ευρωπαίων. Επίσης αποτελεί τη σύγχρονη εκδοχή της γλωσσικής ομάδας *[[Γλώσσες Τσολάν|Τσολάν]]* των Μάγια (*Ch'olan* σε χρήση μεταξύ 250 με 850 μ.Χ.), Άλλες συγχρονες διάλεκτοι των παλιών γλωσσών είναι η Τσοντάλ και η Τσολ.. Η γλώσσα θεωρείται σημαντική για την αποκρυπτογράφηση εν γένει των αρχαίων γλωσσών Μάγια.

## Φωτογραφικό υλικό

Αρχείο:The Ch'olan sub-group of Mayan languages.jpg|Εξέλιξη της Τσορτί και άλλων γλωσσών από τις αρχαίες γλώσσες *Τσολάν Μάγια*
Αρχείο:Mayan Language Map.png|Χάρτης της περιοχής νοτίου Μεξικού, Γουατεμάλας, Μπελίζ, Ονδούρων, και Ελ Σαλβαδόρ με επισημάνσεις χρήσης των διαφόρων διαλέκτων Μάγια. Τα χρώματα υποδηλώνουν γλωσσική συγγένεια, ενώ το μέγεθος των γραμμάτων αριθμό ομιλητών


## Παραπομπές


Κατηγορία:Μάγια
Σεντ Χέλενς ΡΦΚ

Η **Σεντ Χέλενς ΡΦΚ** (αγγλικά: *St Helens RFC*) είναι επαγγελματικός σύλλογος ράγκμπι λιγκ στο Σεντ Χέλενς της Αγγλίας. Αγωνίζεται στη Σούπερ Λιγκ, το κορυφαίο πρωτάθλημα ράγκμπι λιγκ στην Ευρώπη.

Συστάθηκε το 1873 και είναι ένα από τα 22 ιδρυτικά μέλη της Βόρειας Ένωσης Ράγκμπι. Επίσης είναι πολυνίκης του βρετανικού πρωταθλήματος. Η Σεντ Χέλενς είναι από τις πλέον επιτυχημένες ομάδες στο Τσάλεντζ Καπ. Ο σύλλογος είναι ένα από τα ιδρυτικά μέλη της Σούπερ Λιγκ και είναι μία από τις τέσσερις ομάδες που παραμένουν σ' αυτή από τη δημιουργία της το 1996.

Από το 1961 τα εντός έδρας χρώματα της ομάδας είναι λευκό, με κόκκινο «V» στη φανέλα. Η Σεντ Χέλενς διεξάγει τους εντός έδρας αγώνες της στο Totally Wicked Stadium του Σεντ Χέλενς, έχοντας μετακομίσει από την προηγούμενη έδρα της το Knowsley Road το 2012.

## Ιστορία
### Πρώτα χρόνια (1873–1945)
Η Σεντ Χέλενς είναι ένα από τα παλαιότερα μέλη της Ομοσπονδίας Ράγκμπι Λιγκ. Ιδρύθηκε με την ονομασία *Σεντ Χέλενς Φούτμπολ Κλαμπ* στις 19 Νοεμβρίου 1873 στο Fleece Hotel από τον Γουίλιαμ Ντάγκλας Χέρμαν, ενώ έδωσε τον πρώτο της αγώνα στις 31 Ιανουαρίου 1874 με το Βασιλικό Νοσοκομείο του Λίβερπουλ. Ήταν γνωστή ως *Σεντ Χέλενς Ρέιντζερς* μέχρι το 1880. Ο σύλλογος μετακόμισε από το City Ground το 1890 το οποίο μοιράζονταν με την Σεντ Χέλενς Ρικς, όταν και οι δύο δύλλογοι ήταν μέλη της Βόρειας Ένωσης Ράγκμπι. Μπόρεσε να νικήσει τη Μάντσεστερ Ρέιντζερς στον πρώτο αγώνα που έπαιξε στο Knowsley Road.

Το 1895 ο σύλλογος ήταν ένας από τους 22 συλλόγους που παραιτήθηκαν από την Ένωση Ράγκμπι και ίδρυσαν τη Βόρεια Ένωση. Ο πρώτος αγώνας του νέου αθλήματος ήταν μια εντός έδρας νίκη με 8–3 επί της Ρότσντεϊλ Χόρνετς μπροστά σε 3.000 θεατές, ενώ ο Μπομπ Ντόχερτι σημείωσε την πρώτη προσπάθεια της Σεντ Χέλενς. Η ομάδα φορούσε μπλούζα ριγέ μπλε άσπρη, εντελώς διαφορετική από τη λευκή φανέλα με το κόκκινο «V» που υιοθέτησε αργότερα. Ο σύλλογος επανέφερε αυτή τη μπλούζα για μία περίοδο κατά τη διάρκεια του εορτασμού των εκατό χρόνων από την ίδρυσή της το 1996.

## Παραπομπές


## Εξωτερικοί σύνδεσμοι
*

Κατηγορία:Ράγκμπι λιγκ
Πιερικός (καλαθοσφαίριση γυναικών)

Το γυναικείο τμήμα καλαθοσφαίρησης του Σ.Φ.Κ. Πιερικός ιδρύθηκε το 1969 στην Κατερίνη και έπαυσε το 2008 μετά την συγχώνευσή του με τον Αρχέλαο Κατερίνης. Το σωματείο καλαθοσφαίρισης δεν υφίσταται πλέον με την νομική μορφή, το καταστατικό και την επωνυμία που είχε.

## Παραπομπές


Καλαθοσφαιριση Γυναικων
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1969
Εθνική Ελλάδας (ράγκμπι γιούνιον ανδρών)

Η **εθνική ομάδα ράγκμπι γιούνιον της Ελλάδας** αντιπροσωπεύει την Ελλάδα στις διεθνείς διοργανώσεις ράγκμπι γιούνιον. Η εθνική ομάδα τελεί υπό τη διοίκηση της Ελληνικής Ομοσπονδίας Ράγκμπυ.

Η Ελλάδα συμμετέχει σε διεθνείς διοργανώσεις από τον Οκτώβριο του 2005, όταν και έδωσε το πρώτο διεθνές παιχνίδι της με την Αυστρία στη Βιέννη. Από τότε έχει παίξει πολλούς διεθνείς εντός και εκτός έδρας αγώνες. Η Ελλάδα έπαιξε με τη Σλοβακία στον τελικό της κατηγορίας 3D στις 12 Μαΐου 2007 στη Θεσσαλονίκη, όπου κέρδισε 20-17 και με αυτόν τον τρόπο κέρδισε την άνοδο στην κατηγορία 3C.

## Ιστορία
Δεν είναι γνωστό πότε παίχτηκε ράγκμπι για πρώτη φορά στην Ελλάδα. Κατά τα μέσα του 19ου αιώνα, αγγλικοί και γάλλοι ναυτικοί καταγράφονται ως παίκτες σε μερικούς από τους πρώτους αγώνες στη βόρεια Ελλάδα.

Ο πρώτος σύλλογος ράγκμπι στην Ελλάδα ιδρύθηκε το 1982. Το 2004 δημιουργήθηκε η Ελληνική Ομοσπονδία Ράγκμπυ και αναγνωρίστηκε από τη Γενική Γραμματεία Αθλητισμού. Τον Ιούνιο του 2005, η Ελλάδα προσχώρησε στην ευρωπαϊκή ομοσπονδία (FIRA) και η εθνική ομάδα τοποθετήθηκε στην κατηγορία 3D. Η εθνική ομάδα ράγκμπι έδωσε τον πρώτο της αγώνα το Σεπτέμβριο του 2005 επί της Αυστρίας. Την ίδια περίοδο 2005-2006, δημιουργήθηκε πρωτάθλημα ράγκμπι με οκτώ ομάδες.

Το 2007, η ελληνική ομάδα προβιβάστηκε στον προκριματικό της κατηγορίας 3C, με Βουλγαρία, Λουξεμβούργο, Φινλανδία και Ισραήλ, για το Παγκόσμιο Κύπελλο 2011. Το Νοέμβριο του 2009 ο Ολιβιέ Μανιέ ανέλαβε καθήκοντα προπονητή της εθνικής ομάδας μέχρι τον Ιούνιο του 2010. Το 2010, η εθνική ομάδα επέστρεψε στην κατηγορία 2D, με Βουλγαρία, Λουξεμβούργο, Φινλανδία και Κύπρο, με σκοπό την πρόκριση στο Ευρωπαϊκό Κύπελλο Εθνών. Το Ισραήλ ήταν η πρώτη ομάδα που άφησε τον όμιλο της Ελλάδας για να δημιουργηθεί χώρος για την ομάδα της Κύπρου.

Το 2011, η εθνική ομάδα παρέμεινε στην κατηγορία 2D με τη Βουλγαρία, το Λουξεμβούργο, τη Φινλανδία και την Κύπρο, στο Ευρωπαϊκό Κύπελλο Εθνών. Το 2012, η εθνική ομάδα συνέχισε στην κατηγορία 2D, αλλά λόγω της αντίστοιχης προβιβασμού και υποβιβασμού της Κύπρου, της Βουλγαρίας, της Νορβηγίας και της Βοσνίας-Ερζεγοβίνης, βρήκε τις ακόλουθες ομάδες του ομίλου, τη Νορβηγία, το Λουξεμβούργο, τη Φινλανδία και τη Βοσνία-Ερζεγοβίνη. Η ομάδα αποτελείται από πολλούς παίκτες που αγωνίζονται στο εξωτερικό, σε Αυστραλία, Αγγλία και Γαλλία.

## Στάδιο
Η εθνική ομάδα ράγκμπι γιούνιον της Ελλάδας αγωνίζεται σε διάφορα στάδια της ελληνικής επικράτειας.

## Παραπομπές


## Εξωτερικοί σύνδεσμοι
*

Κατηγορία:Εθνική Ελλάδας (ράγκμπι γιούνιον)
Κατηγορία:Εθνικές αθλητικές ομάδες της Ελλάδας
Νιζνεκάμσκ

μικρογραφία|Εθνόσημο του Νιζνεκάμσκ το 1975
Το **Νιζνεκάμσκ **(ρωσικά: Нижнекамск‎; Ταταρικά Κυριλλικά: Түбән Кама, ταταρικά λατινικά: Tübän Qama) είναι πόλη της Δημοκρατίας του Ταταρστάν στη Ρωσία, η οποία βρίσκεται νότια του ποταμού Κάμα, ανάμεσα στο Ναμπερέζνιε Τσέλνι και το Τσιστοπόλ. Σύμφωνα με την απογραφή του 2010, η πόλη είχε πληθυσμό 234.044 κατοίκων, στην απογραφή του 2002 είχε πληθυσμό 225.399 κατοίκων, ενώ στην απογραφή του 1989 η πόλη είχε πληθυσμό 190.793 κατοίκων.

## Ιστορία
Ιδρύθηκε το 1961, ως ο εργασιακός οικισμός του Νιζνεκάμσκι (Нижнекамский). Καθώς ο πληθυσμός του αυξήθηκε, ωθούμενος από την κατασκευή του πετροχημικού βιομηχανικού συγκροτήματος Νιζνεκαμσκνεφτεχίμ, το καθεστώς πόλης χορηγήθηκε το 1966. 

## Διοικητική και δημοτική κατάσταση
Εντός του πλαισίου των διοικητικών διαιρέσεων, το Νιζνεκάμσκ είναι το διοικητικό κέντρο της Επαρχίας Νιζνεκάμσκι, αν και δεν αποτελεί μέρος της. Ως διοικητική διαίρεση, είναι ενσωματωμένη στην πόλη δημοκρατικής σημασίας του Νιζνεκάμσκ μαζί με τρεις αγροτικές κοινότητες και έχει ισοδύναμο καθεστώς με αυτό των επαρχιών. Ως δημοτική διαίρεση, η πόλη δημοκρατικής σημασίας του Νιζνεκάμσκ είναι ενσωματωμένη στην Δημοτική Επαρχία Νιζνεκάμσκι, ως **Αστικός Οικισμός του Νιζνεκάμσκ**.

## Οικονομία
Η πόλη παραμένει σημαντικό κέντρο της πετροχημικής βιομηχανία (εργοστάσιο της Νιζνεκαμσκνεφτεχίμ). Εξυπηρετείται από το αεροδρόμιο του Μπεγκίσεβο. 

## Δημογραφικά στοιχεία
Σύμφωνα με την απογραφή του 1989, η εθνική σύνθεση είναι η εξής: 

* Τάταροι: 46,5%
* Ρώσοι: 46,1%
* Τσουβάς: 3,0%
* Ουκρανοί: 1,0%
* Μπασκίρ: 1,0%
* Τούρκοι: 1,0%

## Αθλητισμός
Η ΧΚ Νεφτεχιμίκ Νιζνεκάμσκ είναι μια ομάδα χόκεϊ επί πάγου ομάδα με έδρα το Νιζνεκάμσκ, η οποία αγωνίζεται στην Κοντινένταλ Χόκεϊ Λιγκ.

## Παραπομπές


## Εξωτερικοί σύνδεσμοι
* Ανεπίσημη ιστοσελίδα του Νιζνεκάμσκ  (Ρωσικά)
* Άρθρο για το Νιζνεκάμσκ και τη γύρω περιοχή (Αγγλικά)

Κατηγορία:Πόλεις του Ταταρστάν
Τσατίρ-Τάου

Το **Τσατύρ-Τάου** ή **Τσατυρτάου** (ρωσικά: Чатыр-тау, Чатыртау; ταταρικά: Чатыр-тау, ταταρικά λατινικά: Çatır-Taw, Çatırtaw, προφέρεται ɕʌˌtɯrˈtɑʊ), επίσης ονομάζεται ως **Σατιόρ-Γκόρα** (ρωσικά: &#x200E; Шатёр-гора, κυριολεκτικά Βουνό της Σκηνής), είναι οροπέδιο κοντά στο Αζνακάγιεβο της Δημοκρατίας του Ταταρστάν στη Ρωσία. Μερικές φορές ονομάζεται ως η μόνη οροσειρά του Ταταρστάν. Το υψηλότερο σημείο του βουνού ανέρχεται στα 321.7 μέτρα. Η οροσειρά είναι *φυσικό μνημείο* του Ταταρστάν από το 1972.

## Παραπομπές


Κατηγορία:Οροσειρές της Ρωσίας
Πρωτάθλημα ράγκμπι λιγκ Γαλλίας

To **Πρωτάθλημα ράγκμπι λιγκ Γαλλίας** (), επίσης γνωστό ως **Ελίτ 1** (), είναι η ανώτατη κατηγορία των επαγγελματικών πρωταθλημάτων ράγκμπι λιγκ στη Γαλλία. Δημιουργήθηκε το 1934 και διοργανώνεται από τη Γαλλική Ομοσπονδία Ράγκμπι Λιγκ, μέσω της LER XIII.

Το πρωτάθλημα αποτελείται από δέκα ομάδες. Για αρκετά χρόνια, ο τελικός του πρωταθλήματος διεξαγόταν στο Σταντιούμ ντε Τουλούζ, πλέον όμως δεν υπάρχει σταθερός χώρος διεξαγωγής. Το 2017, ο τελικός πραγματοποιήθηκε στο Παρκ ντε Σπορ εν ντε λ'Αμιτιέ στη Ναρμπόν. Το πρωτάθλημα διεξάγεται τη χειμερινή περίοδο, από το φθινόπωρο έως τον Ιούνιο. Η πρωταθλήτρια κατακτά το τρόπαιο *Bouclier Max-Rousié*.

Δύο γάλλικοί σύλλογοι δεν λαμβάνουν μέρος σ' αυτό το πρωτάθλημα, είναι η Ντραγκόν Καταλάν που αγωνίζεται στη Σούπερ Λιγκ από το 2006 και η Τουλούζ Ολιμπίκ που αγωνίζεται στην Τσάμπιονσιπ (ένα επίπεδο κάτω απο τη Σούπερ Λιγκ) από το 2016. Παρ' όλ' αυτά, και οι δύο ομάδες εκπροσωπούνται στο πρωτάθλημα της Γαλλίας μέσω των ομάδων υποδομής τους, της Σαιντ-Εστέβ Καταλάν και της Τουλούζ Μπρονκός.

## Σύμβολα
### Τρόπαιο του πρωταθλήματος

Μετά τον τελικό του πρωταθλήματος Γαλλίας το 1960, ένα τρόπαιο απονέμεται στην ομάδα που κερδίζει. Πρόκειται για μια συμβολική ασπίδα σε μια ξύλινη σανίδα στην οποία έχει τοποθετηθεί η επιγραφή «Fédération Française de Rugby à XIII» και ένα μεγάλο μενταγιόν χαραγμένο με την εικόνα του Μαξ Ρουσιέ, διάσημου παίκτη και πρεσβευτή του κινήματος ράγκμπι λιγκ, όπως και ο κατάλογος των νικητών από την έναρξή του. Αυτό ονομάζεται κοινώς, το «planchot» (λέξη που προέρχεται από την οξιτανική *planchòt* και την καταλανική *planxot*)

Ενώ στο παρελθόν απονέμονταν ένα κύπελλο στην πρωταθλήτρια Γαλλίας, η Γαλλική Ομοσπονδία Ράγκμπι Λιγκ αποφάσισε μετά από το θάνατο του Μαξ Ρουσιέ να δημιουργήσει αυτό το τρόπαιο στη μνήμη του. Έτσι, στις 7 Μαΐου 1960 παρουσιάστηκε στην Τουλούζη, κατά τη διάρκεια μιας συντονιστικής επιτροπής μέσω Γενικού Γραμματέα της ομοσπονδίας, το νέο τρόπαιο. Το κύπελλο τοποθετήθηκε στον τάφο του Ρουσιέ ως ένα μπολ με λουλούδια. Αυτό το τρόπαιο από τότε παρουσιάζεται κάθε χρόνο στην πρωταθλήτρια Γαλλίας.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Κατηγορία:Ράγκμπι λιγκ
Μάχη του Κερεστές

Η **μάχη του Κερεστές** (*Keresztes*) πραγματοποιήθηκε στις 24-26 Οκτωβρίου 1596 μεταξύ δυνάμεων Αυστρίας-Τρανσυλβανίας και Οθωμανικής Αυτοκρατορίας κοντά στο χωριό Μεζακέρεστες στο Βόρειο τμήμα της Ουγγαρίας και έληξε με ανέλπιστη νίκη υπέρ της Οθωμανικής Αυτοκρατορίας.

## Ιστορικό
Στις 23 Ιουνίου 1596, ο Οθωμανικός στρατός ξεκίνησε από τη Κωνσταντινούπολη με επικεφαλής το Σουλτάνο Μεχμέτ ΙΙΙ και αφού διήλθε από την Αδριανούπολη, Φιλιππούπολη, Σόφια και την Νις της Σερβίας, έφτασε στο Βελιγράδι στις 9 Αυγούστου. Στις 20 Αυγούστου, ο στρατός διέσχισε τον ποταμό Σάβο και εισήλθε στο Αρχιδουκάτο της Αυστρίας. Κατόπιν πολεμικού συμβουλίου στο Κάστρο του Σλάνκαμεν (χωριό στη Σερβία) αποφασίστηκε η πολιορκία του Κάστρου του Έγκερ, το οποίο αποτελούσε κεντρική αρτηρία επικοινωνίας μεταξύ των περιοχών του Αρχιδουκάτου της Αυστρίας και της Τρανσυλβανίας, περιοχές οι οποίες ήταν ενάντια στην Οθωμανική επιρροή.

Παράλληλα, οι δυνάμεις των Αυστριακών πολιόρκησαν και κατέβαλαν το Κάστρο του Χάτβαν και εκτέλεσαν όλους τους Οθωμανούς κατοίκους, συμπεριλαμβανομένου γυναικών και παιδιών. Με αφορμή το παραπάνω, ο Οθωμανικός στρατός ξεκίνησε την πολιορκία στο Κάστρο του Έγκερ στις 21 Σεπτεμβρίου 1596 και κατέλαβε το εν λόγω οχυρό στις 12 Οκτωβρίου του ιδίου έτους, ενώ ως αντίποινα για τη σφαγή στο Χάτβαν εκτέλεσε όλους τους κατοίκους του Κάστρου.

Κατόπιν των ανωτέρω, ο Οθωμανός Διοικητής έλαβε αναφορά πως στρατεύματα από δυνάμεις του Αρχιδουκάτου της Αυστρίας και της Τρανσυλβανίας αναπτύσσονταν εναντίον των στρατευμάτων του στην γύρω περιοχή. Έπειτα από συμβούλιο υπό τον Μέγα Βεζίρη Δαμάτ Ιμπραχίμ Πασά, αποφασίστηκε ότι ο Οθωμανικός στρατός
θα έπρεπε να μετακινηθεί εκτός του Κάστρου Έγκερ ώστε να αντιμετωπίσει το αντίπαλο στράτευμα σε πιο κατάλληλο πεδίο. Ο Σουλτάνος τελικά πείστηκε να αντιμετωπίσει το αντίπαλο στράτευμα παρόλο που πίστευε πως ο Οθωμανικός στρατός θα έπρεπε να απεμπλακεί από την επερχόμενη μάχη και να γυρίσει στην Κωνσταντινούπολη.

## Παραπομπές


## Εξωτερικοί σύνδεσμοι
* 

Κερεστες
Κερεστες
Σίσσυ Πιάνα

Η Σίσσυ Πιάνα είναι Ελληνογαλλίδα γλύπτρια και ζωγράφος. Γεννήθηκε στο Βόλο Μαγνησίας, όπου και τελείωσε το Λύκειο. Αποφοίτησε από τη Σχολή Καλών Τεχνών της Μασσαλίας, όπου ζει και δημιουργεί μέχρι σήμερα.

Είναι δημιουργός μπούστων προσωπικοτήτων, όπως η προτομή του Γάλλου συγγραφέα Μισέλ Τουρνιέ (Michel Tournier), αποκτημένο από την πόλη της Choisel-Paris,  όπου ζούσε ο συγγραφέας, των Rolling Stones, αποκτημένα από το μουσείο Stones fun museum του Lüchow Γερμανίας, του Μίκη Θεοδωράκη, της Μαρίας Κάλλας, που αποτελεί μέρος της έκθεσης, αφιερωμένης στη ντίβα στο Ίδρυμα Θεοχαράκη (15 Μαΐου- 29 Οκτωβρίου 2017).

## Παραπομπές

 
Κατηγορία:Έλληνες ζωγράφοι του 21ου αιώνα
Κατηγορία:Έλληνες γλύπτες
Κατηγορία:Ελληνίδες ζωγράφοι
Κατηγορία:Γάλλοι ελληνικής καταγωγής
Νικόλαος Τρουλινός

Ο **Νικόλαος Τρουλινός** και **Τρουλλινός** (1881 ή 1882 - 29 Δεκεμβρίου 1941) του Γεωργίου, ήταν Έλληνας δικηγόρος και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.

## Βιογραφία
Γεννημένος το 1882, σύμφωνα με το μητρώο της Βουλής των Ελλήνων, είχε καταγωγή από τις Μέλαμπες του Αγίου Βασιλείου.

Εξελέγη για πρώτη φορά πληρεξούσιος Ρεθύμνης το 1910 επί Κρητικής Πολιτείας (η Κρητική Συνέλευση απαρτιζόταν τότε από 126 μέλη).

Τον Δεκέμβριο του 1915 εξελέγη βουλευτής στην ελληνική Βουλή στην εκλογική περιφέρεια Ρεθύμνου. Επανεξελέγη στις εκλογές του 1932 και του 1935 με το Λαϊκό Κόμμα. 

Απεβίωσε σε ηλικία 60 ετών στις 29 Δεκεμβρίου 1941.

## Παραπομπές


Κατηγορία:Βουλευτές Ρεθύμνου
Αστυνόμος Α΄

Ο **Αστυνόμος Α΄** είναι βαθμός αξιωματικού στην ιεραρχία της Ελληνικής Αστυνομίας. Ανήκει στην κατηγορία των Ανωτέρων Αξιωματικών από κοινού με τον Αστυνομικό Υποδιευθυντή και τον Αστυνομικό Διευθυντή. Αποτελεί βαθμό μεγαλύτερο του Αστυνόμου Β΄ και μικρότερο του Αστυνομικού Υποδιευθυντή. Αντίστοιχοι βαθμοί στον Στρατό Ξηράς είναι ο Ταγματάρχης, στο Πολεμικό Ναυτικό και στο Λιμενικό ο Πλωτάρχης, στην Πολεμική Αεροπορία ο Επισμηναγός και στην Πυροσβεστική ο Επιπυραγός. 

Ο Αστυνόμος Α΄ καταλαμβάνει οργανική θέση Αστυνόμου Α΄. Ο ελάχιστος χρόνος παραμονής στον βαθμό είναι 6 έτη στο βαθμό ή 20 έτη συνολικής υπηρεσίας αξιωματικού, από τα οποία 5 έτη στο βαθμό.

## Διακριτικό
Τα διακριτικά βαθμού του Αστυνόμου Α΄ αποτελούνται από ένα μεταλλικό αστέρα και φλογοφόρο ροιά χρώματος χρυσού, τα οποία τοποθετούνται στον διαμήκη άξονα των επωμίδων, κατά σειρά από τη βάση προς την κορυφή, ή στο αριστερό πέτο της στολής εκστρατείας κεντητά σε μικρογραφίες.

## Παραπομπές


Κατηγορία:Ελληνική Αστυνομία
Κατηγορία:Αστυνομικοί βαθμοί
Ελληνική Ομοσπονδία Μοντέρνου Πεντάθλου

Η **Ελληνική Ομοσπονδία Μοντέρνου Πεντάθλου** (ΕΟΜΟΠ) ιδρύθηκε το 2000, ενώ το 2001 της απονεμήθηκε Ειδική Αθλητική Αναγνώριση από τη Γενική Γραμματεία Αθλητισμού. Είναι επιφορτισμένη με την οργάνωση του αθλήματος του μοντέρνου πένταθλου στην Ελλάδα.

Από το 2016, έχει αναλάβει την ευθύνη των αθλημάτων του τρίαθλου, όπως και του ράγκμπι λιγκ.

## Παραπομπές


## Εξωτερικοί σύνδεσμοι
* 

Πενταθλο
Μεταρρυθμιστικό Κόμμα (Σερβία)

Το **Μεταρρυθμιστικό Κόμμα** (σερβικά κυριλλικά: ,
σερβικά λατινικά: , αρχικά: **RS**) είναι σερβικό πολιτικό κόμμα ιδρυθέν το 2005. Εδρεύει στο Νις, ενώ πρόεδρός του είναι ο Αλεκσάνταρ Βίσνγιτς.

## Ιστορία

## Εκλογική δραστηριότητα
Το Μεταρρυθμιστικό Κόμμα (RS) παρουσίασε λίστα 94 υποψηφίων στις κοινοβουλευτικές εκλογές της 21ης Ιανουαρίου του 2007, όπου συγκέντρωσε αριθμό 1.881 ψήφων, ο οποίος μεταφραζόταν σε ποσοστό της τάξεως του 0,05 % επί του συνόλου των ψήφων, με αποτέλεσμα την απουσία εκπροσώπησης του κόμματος στην Εθνοσυνέλευση της Δημοκρατίας της Σερβίας.

Ο Γιούγκοσλαβ Ντομπρίτσανιν, αντιπρόεδρος του κόμματος, έθεσε την υποψηφιότητά του στον πρώτο γύρο των σερβικών προεδρικών εκλογών του 2008, όπου έλαβε αριθμό  ψήφων, ο οποίος μεταφραζόταν σε ποσοστό της τάξεως του 0,29 % επί του συνόλου των ψήφων. Το κόμμα δημιούργησε λίστα 119 υποψηφίων στις πρόωρες κοινοβουλευτικές εκλογές της 11ης Μαΐου του 2008, η οποία συγκέντρωσε αριθμό 10.563 ψήφων, ο οποίος μεταφραζόταν σε ποσοστό της τάξεως του 0,26 % επί του συνόλου των ψήφων, γεγονός το οποίο είχε ως συνέπεια την απουσία εκπροσώπησης του κόμματος στην Εθνοσυνέλευση.

Στην διάρκεια των κοινοβουλευτικών εκλογών της 6ης Μαΐου του 2012, το Μεταρρυθμιστικό Κόμμα δημιούργησε λίστα 175 υποψηφίων. Η λίστα συγκέντρωσε ποσοστό της τάξεως του 0,23 % επί του συνόλου των ψήφων και δεν έλαβε κάποια θέση εκπροσώπου στην Εθνοσυνέλευση.

## Πρόγραμμα

## Οργάνωση

## Δείτε επίσης
* Κατάλογος πολιτικών κομμάτων της Σερβίας
* Πολιτική της Σερβίας

## Παραπομπές

## Εξωτερικός Σύνδεσμος
*  Επίσημη ιστοσελίδα

Κατηγορία:Πολιτικά κόμματα της Σερβίας
Μπιτς ράγκμπι

thumb|220px|Αγώνας μπιτς ράγκμπι
Το **μπιτς ράγκμπι** (αγγλικά: *beach rugby*) είναι ομαδικό άθλημα που προέρχεται από το ράγκμπι, και βασίζεται σε έναν από τους δύο κώδικες γιούνιον και λιγκ, ενώ ασκείται, όπως υποδηλώνει η ονομασία του, στην παραλία ή, τουλάχιστον, στην άμμο. Σε κάθε αγώνα έρχονται αντιμέτωπες δύο ομάδες των 5 παικτών.

## Παραπομπές


## Εξωτερικοί σύνδεσμοι
*European Beach Rugby Association (EBRA)

Κατηγορία:Ομαδικά αθλήματα
ραγκμπι
Ιωάννης Τσιμπούκης

Ο **Ιωάννης Τσιμπούκης** (1899 – 12 Ιουλίου 1983) του Νικολάου, ήταν Έλληνας πολιτικός, βουλευτής και υπουργός.

## Βιογραφία
Γεννήθηκε το 1899 και είχε ευρεία μόρφωση, ενώ μελέτησε κυρίως ιστορικά και οικονομικά θέματα.

Διετέλεσε υφυπουργός Γενικός Διοικητής Νήσων Αιγαίου Πελάγους στην κυβέρνηση του Κανελλόπουλου από τις 12 Νοεμβρίου ως τις 22 Νοεμβρίου 1945.

Στην κυβέρνηση του Θεμ. Σοφούλη παρέμεινε υφυπουργός για λίγες ημέρες, ως την παραίτησή του, στις 26 Νοεμβρίου 1945.

Εξελέγη βουλευτής Λαρίσης με τον συνδυασμό της Ηνωμένης Παρατάξεως Εθνικοφρόνων (Λαϊκό Κόμμα) το 1946, λαμβάνοντας στις εκλογές 9.188 ψήφους. 

Απεβίωσε το 1983 και κηδεύθηκε στην Αθήνα από το Πρώτο Νεκροταφείο Αθηνών στις 13 Ιουλίου. Ήταν παντρεμένος με την Άλμπα και είχαν δύο κόρες.

## Παραπομπές


Κατηγορία:Έλληνες υφυπουργοί Γενικοί Διοικητές Νήσων Αιγαίου
Κατηγορία:Βουλευτές Λάρισας
Ιστορία του Ηνωμένου Βασιλείου

Η **Ιστορία του Ηνωμένου Βασιλείου** ως ενοποιημένο αυτοκυρίαρχο κράτος ξεκίνησε το 1707, με την πολιτική ένωση των βασιλείων της Αγγλίας και της Σκωτίας σε ένα ενωμένο βασίλειο, που ονομάζεται Μεγάλη Βρετανία. Μία περαιτέρω Πράξη Ένωσης το 1800 πρόσθεσε το Βασίλειο της Ιρλανδίας, για να δημιουργήσει το Ηνωμένο Βασίλειο της Μεγάλης Βρετανίας και της Ιρλανδίας.

## Παραπομπές
Παγκόσμιο Πρωτάθλημα Στίβου 2017

Το **Παγκόσμιο Πρωτάθλημα Στίβου 2017 της Διεθνούς Ένωσης Ομοσπονδιών Κλασικού Αθλητισμού** διεξήχθη από τις 4 έως τις 13 Αυγούστου στο Λονδίνο του Ηνωμένου Βασιλείου. Η ανάθεση της διοργάνωσης έγινε επίσημα στο Μονακό στις 11 Νοεμβρίου 2011.

## Ψηφοφορία
right|μικρογραφία|450x450εσ|Το Ολυμπιακό Στάδιο του Λονδίνου (5 Αυγούστου 2017).

Το Λονδίνο και η Ντόχα ήταν οι υποψήφιες χώρες για να γίνονταν διοργανώτριες χώρες του Παγκοσμίου Πρωταθλήματος της IAAF. Το Λονδίνο κέρδισε την ψηφοφορία και ανέλαβε τη διοργάνωση.

## Σύνοψη αγωνισμάτων

### Άνδρες

#### Δρόμοι

#### Άλματα

#### Ρίψεις

#### Σύνθετα

## Πίνακας μεταλλίων

 Διοργανώτρια χώρα

## Παραπομπές


## Εξωτερικοί σύνδεσμοι
* 


Παγκοσμιο Πρωταθλημα Στιβου
Παγκοσμιο Πρωταθλημα Στιβου 2017